**LAZDIJŲ R. KROSNOS MOKYKLOS** **2018 METŲ VEIKLOS ATASKAITA**

1. **BENDROJI INFORMACIJA**

Lazdijų r. Krosnos mokykla (toliau – mokykla), Ateities g. 37, Krosnos mstl., Krosnos sen., LT 67443 Lazdijų r. sav., www.krosnosmokykla.lt, tel.: (8 318) 42 627, 42 657, el. p. krosnos.mokykla@lazdijai.lt.

2016–2017 m. m. rugsėjo 1 d. mokykloje buvo 9 klasių komplektai, mokėsi 79 mokiniai, 2017–2018 m. rugsėjo 1 d. – 8 komplektai, 75 mokiniai, o 2018–2019 m. m. rugsėjo 1 d. – 8 komplektai, 67 mokiniai. Mokykloje yra 2 jungtinės klasės: 1 ir 2, 5 ir 6. 2016–2017 m. m. priešmokyklinio ugdymo grupę lankė 5, 2017–2018 m. m. – 4, 2018–2019 m. m. – 10 vaikų. Krosnos mokyklos Ikimokyklinio ugdymo skyriuje 14 vaikų lankė ikimokyklinio ugdymo grupę. Mokykloje ugdoma 12 specialiųjų ugdymosi poreikių mokinių; teikiama socialinio pedagogo, psichologo, specialiojo pedagogo, logopedo ir mokytojo padėjėjo pagalba.

2017–2018 m. m. mokykloje neformaliajam švietimui skirta 19 valandų. Mokykloje veikė dvylika neformalaus švietimo grupių (toliau – NŠG) ir Lazdijų meno mokyklos Krosnos dailės skyrius (jam vadovauja Krosnos mokyklos dailės mokytoja), kurį lankė dvylika Krosnos mokyklos mokinių. Lazdijų meno mokyklos muzikos skyrių lankė viena mokinė. Neformaliojo švietimo veiklų lankymas: 2018 – 2019 m. m. – 98,44%, 2017–2018 m. m. – 98,68 %, 2016–2017 – 97,75 %, 2015–2016 m. m. – 97,18 %.

Mokykla turi 1 geltonąjį mokyklinį autobusiuką. 2016–2017 m. m. nemokamai į mokyklą geltonuoju mokykliniu autobusiuku vežami 37, 2017–2018 m. m. – 46, 2018–2019 m. m. – 44 mokiniai. Nemokamai maitinami 2016–2017 m. m. – 37 mokiniai, 2017–2018 m. m. – 34 mokiniai, 2018–2019 mokslo metų pradžioje – 35 mokiniai.

2018 m. buvo skirta 132 165,00 Eur Lazdijų rajono savivaldybės biudžeto lėšų. Iš mokymo lėšų buvo skirta 225 758,00 Eur. Šių lėšų pakako. Biudžeto, mokymo bei rėmėjų lėšų panaudojimas aptariamas su Mokytojų bei Mokyklos tarybomis.

2018 m. buvo įgyvendinti šie tikslai ir uždaviniai:

**1 tikslas. Ugdymo(si) kokybės gerinimas.**

**1.1. Mokinių mokymosi pažangos bei pasiekimų gerinimas.**

**1.1.1. Mokinių individualios pažangos stebėsena.**

Mokyklos vadovai, mokytojai, klasių auklėtojai, socialinis pedagogas nuolat analizuoja mokinių individualius pasiekimus, jų daromą asmeninę pažangą ir aptaria kartą per mėnesį, esant reikalui ir dažniau Mokytojų tarybos posėdyje. Klasių auklėtojai ir dalykų mokytojai individualiai su mokiniais, esant reikalui ir su jų tėvais (globėjais) aptaria mokymosi pasiekimus, numato tolesnius žingsnius. Po kiekvieno trimestro, atlikus mokinių pasiekimų analizę, mokiniams, kuriems vienokio ar kitokio dalyko trimestro įvertinimas sumažėdavo 2 balais, spragoms šalinti buvo rengiami individualūs planai. Pradinių klasių individuali pažanga fiksuojama mokinių pasiekimų knygelėse ir elektroniniame dienyne. 2017–2018 m. m. individualią pažangą padarė 23 proc. mokinių.

Kiekvieno mėnesio pirmą dieną visuotinio susirinkimo metu stropiausiems 5–10 klasių moksleiviams įteikiami direktoriaus pasirašyti padėkos raštai. Nominuotų moksleivių tėvams išsiunčiami direktoriaus pasirašyti padėkos laiškai. Stropiausių mėnesio moksleivių sąrašas bei nuotrauka puikuojasi Mokinių tarybos inicijuotame, parengtame ir nuolat atnaujinamame stende „Vaikų balsas“. Metų pabaigoje susumuojami visų trimestrų rezultatai ir visų nors kartą nominuotų moksleivių nuotraukos atsiranda stende „Vaikų balsas“.

**1.1.2. Išsami mokinių pasiekimų, patikrinimų analizė (Nacionaliniai patikrinimai, PUPP), rezultatų panaudojimas veiklos planavimui ir tobulinimui.**

2017–2018 m. m. 2 klasės mokiniai dalyvavo diagnostiniuose vertinimuose, 4, 6 ir 8 klasių nacionalinio mokinių patikrinimo testų vykdyme. Antrokų dviejų dalių rašymo rezultatai artimi šalies vidurkiui, matematikos ir skaitymo rezultatai žemesni negu šalies vidurkis. Ketvirtos klasės mokinių matematikos, skaitymo ir pasaulio pažinimo rezultatai lenkia šalies vidurkį, rašymo – žemesni negu šalies. Šeštos klasės mokinių skaitymo rezultatai artimi šalies vidurkiui, rašymo lenkia šalies vidurkį, matematikos – žemesni negu šalies. Aštuntos klasės skaitymo rezultatai artimi vidurkiui, o matematikos, rašymo, socialinių ir gamtos mokslų aukštesni už šalies vidurkį. Rezultatai išanalizuoti kartu su mokiniais, tėvais, metodinėse grupėse ir Mokytojų tarybos posėdžiuose. Priimti sprendimai tolimesnei pažangai gerinti.

2018 metais Pagrindinio ugdymo pasiekimų patikrinime dalyvavo trylika 10 klasės mokinių. Visi mokiniai gavo pagrindinio išsilavinimo pažymėjimus. Lietuvių kalbos (gimtosios) rezultatai yra tokie: aukštesniuoju lygiu išlaikė 15,38 % mokinių, pagrindiniu lygiu – 61,53 %, patenkinamu lygiu – 23,07. Nepatenkinamų įvertinimų nebuvo. Matematikos rezultatai yra tokie: aukštesniuoju lygiu išlaikė 7,69 % mokinių, pagrindiniu lygiu – 30,76 %, patenkinamu lygiu – 38,45 %, nepatenkinamu lygiu – 23,07 %. Rezultatai išanalizuoti kartu su mokiniais, tėvais, metodinėse grupėse ir Mokytojų tarybos posėdžiuose.

PUPP, NMPP aukščiausią ir pagrindinį lygį praėjusiais mokslo metais pasiekė 66, 27 % mokinių. Planuoto rezultato (≥ 73 %) nepasiekta dėl to, nes net trys mokiniai PUPP matematikos įvertinti neigiamai.

**1.1.3. Mokinių dalyvavimas konkursuose, olimpiadose, renginiuose, varžybose.**

Mokykloje sudarytos sąlygos gabių vaikų dalyvavimui konkursuose, olimpiadose, projektuose. Mokytojai individualiai dirbo su gabiais mokiniais, kurie dalyvavo olimpiadose, konkursuose, varžybose. Pelnytos net 27 prizinės vietos olimpiadose, konkursuose ir varžybose: rajone – 21, apskrityje – 1, respublikoje – 5.

**1.2. Mokytojų kompetencijos tobulinimas.**

**1.2.1. Kryptingos mokytojų kvalifikacijos tobulinimo skatinimas dalyvaujant seminaruose, kursuose.**

Visi mokyklos mokytojai dalyvavo tarptautiniuose, respublikos, rajono mokyklų ir švietimo centrų organizuotuose kursuose, seminaruose, konferencijose, mokymuose, parodose (pvz.: „Bendradarbiavimas siekiant mokinio asmeninės ūgties“, „SETI (Sejny English Teachers Initiative, liet. Seinų anglų k. mokytojų iniciatyva) užsiėmimai Seinuose“, „Integruotos matematikos pamokos netradicinėse erdvėse“, „Gamtos mokslų pamokos lauko klasėje“, „Įvairūs mokyklų ir savivaldybių bendradarbiavimo modeliai: savivaldybių pagalba mokyklų iniciatyvoms ir sprendžiant problemas“, „Geros pamokos link“, „Krepšinio ir tinklinio technikos elementų mokymasis kūno kultūros pamokose kitaip“, „Praktinės rekomendacijos neformaliojo vaikų švietimo įgūdžių formavimui“, „Mokinių fizinis pajėgumas: dabartinė situacija, moksliniai tyrimai ir nustatymo metodikos“, ,,Išsaugokime istorinę atmintį“, „Lyderystės ir pilietinių vertybių formavimas neformaliojo ugdymo užsiėmimuose“ ir kt.). Mokytojai įgijo daugiau patirties pamokos vadybos, bendrųjų kompetencijų ugdymo, aukštesniuosius mąstymo gebėjimus ugdančių užduočių rengimo, skaitymo įgūdžių formavimo klausimais ir įgytas žinias taikė ugdymo procese. Mokytojai peržiūrėjo savo dėstomų dalykų vertinimo metodiką pamokoje, orientuodamiesi į mokymosi paradigmą, taikė įsivertinimo metodus, refleksiją.

Mokytojai dalijosi gerąja patirtimi, skaitė pranešimus metodinėse grupėse („Kaip padėti mokytojui „parduoti“ pamoką moksleiviui?“, „Nacionalinis mokinių pasiekimų patikrinimas ir jo rezultatų analizė“ ir kt.); Mokytojų tarybos posėdžiuose („Mokinių pasiekimų ir individualios pažangos stebėjimas ir fiksavimas“ „Nacionalinio mokinių pasiekimų patikrinimo testų. Pagrindinio ugdymo pasiekimų rezultatų analizė, jų svarba ugdymo procese“ ir kt.). Taip pat lietuvių kalbos ir literatūros mokytoja skaitė pranešimus Lazdijų rajono lietuvių kalbos ir literatūros mokytojų metodinėje grupėje („Pasiruoškime Pagrindinio ugdymo pasiekimų patikrinimui“, „Rajono lietuvių kalbos ir literatūros mokytojų būrelio 2017–2018 m. m. veiklos ataskaita“), vedė seminarą „Lietuvių kalbos ir literatūros mokymas įgyvendinant pagrindinio ugdymo bendrąją programą“ rajono lituanistams. Anglų k. mokytoja skaitė pranešimą „Tradicinis „Just for Fun“ renginys Lazdijų rajone“ rajono anglų kalbos mokytojų metodinėje grupėje. Šeštokų mokykloje vykusiame seminare pranešimus skaitė matematikos mokytoja („Bendradarbiavimas siekiant kiekvieno mokinio asmeninės ūgties“) bei kūno kultūros mokytojas („Netradicinio Krosnos mokyklos bendruomenės renginio „Patrakusių kartų Olimpas“ pristatymas“). Matematikos mokytoja vedė seminarą rajono matematikos mokytojams „Bendrųjų ir dalykinių kompetencijų ugdymas mokant matematikos“.

Matematikos, anglų k. mokytojos dalyvauja pokyčių projekto „Lyderių laikas 3“ įgyvendinime. Visi mokytojai aktyviai dalyvauja rajono metodinių būrelių veikloje. Lietuvių kalbos mokytoja vadovo Lazdijų rajono lietuvių kalbos ir literatūros mokytojų metodiniam būreliui. Mokytojai sėmėsi patirties dalyvaudami kitų rajono mokytojų vedamose atvirose pamokose. Matematikos mokytoja 2018 m. įgijo matematikos mokytojo metodininko kvalifikacinę kategoriją.

Nuolat vyko ugdomoji pedagoginės veiklos priežiūra pamokos, planavimo, organizavimo ir įgyvendinimo klausimais pagal vadovų parengtą priežiūros planą, nukreiptą į mokymo(si) kokybę lemiančių veiksmų analizę, mokytojų, mokinių bendradarbiavimą, skatinantį mokymosi motyvaciją, įsivertinimo ugdymo proceso diegimą. Pastebėjimai ir pasiūlymai individuliai aptariami su mokytojais.

**1.3. Ugdymo turinio perteikimas taikant mokymo(si) ir ugdymo(si) metodus, formas, skatinančias mokinių mokymosi motyvaciją.**

**1.3.1. Kiekvieno mokomojo dalyko pamokų vedimas netradicinėse edukacinėse aplinkose.**

Pamokos vyko netradicinėse aplinkose: Judumo savaitei skirti renginiai-netradicinės pamokos vyko Žuvinto biosferos rezervate, Vartų, Ramanavo kaimuose, Prano Dzūko sodyboje, V. V. Pliuskių žirgyne ir kt. Užsiėmimai vyko Lazdijų kultūros centre (pilietinis patriotinis renginys „Laisvųjų testamentai“), Simno miestelyje (Partizanų pagerbimo šventė), Krosnos miestelio („Seni tekstai, nesenstanti patirtis“, „Susitikimas su rašytoja Ula Šimulynaite“, „Z. Urbonaitės fotografijų parodos uždarymas“) bei mokyklos bibliotekose („Pasakų pasaulyje“), Kalniškės mūšio vietoje („Mokausi ginti tėvynę“), pamoka be sienų mokykloje („Matematika tarp mūsų“), Žuvinto rezervate („Draustinyje perinčių paukščių rūšių įvairovė, migracija“), Trakų pilyje („Pilies istorija nuo viduramžių iki šių dienų“), treniruoklių kambaryje „Kūno rengybos oazėje“ (kūno kultūros pamokos), įvairių dalykų pamokos mokyklos lauko klasėje ir kt. Per Vėlines įvairių klasių mokiniai pagerbė knygnešius, savanorius ir partizanus Krosnos kapinėse. Kiekvieno mokomojo dalyko buvo vesta 11 % pamokų netradicinėse edukacinėse aplinkose.

**1.3.2. Tarpdalykinės integracijos tobulinimas.**

Rengiant ilgalaikius planus mokykloje buvo planuojamos integruotos pamokos, parenkamos integruojamos temos, numatomos datos. Mokykloje integruojami įvairūs mokomieji dalykai, pvz.: lietuvių k. ir matematika „Trupmeninių skaitvardžių vartojimas“, lietuvių ir anglų k. „Gamtos aprašymas kitaip“, lietuvių k. it informacinės technologijos „Internetinės svetainės kūrimas“, lietuvių k. ir tikyba „Biblija kaip literatūros ir kultūros tekstas: jos svarba Europos tapatybei. Senasis ir Naujasis Testamentai“, anglų k. ir dailė „Žymiausi Anglijos dailininkai“, matematika ir informatika „Microsoft Exel programos taikymas duomenų vaizdavimui“, matematika ir dailė „Simetrija gamtoje“, matematika ir istorija „Laiko skaičiavimas istorijoje“, dailė ir kūno kultūra „Tapymas kamuoliu“ ir kt. 2018 m. vesta 12 % integruotų pamokų.

1.3.3. Informacinių technologijų taikymas.

Įvairių dalykų pamokose visi mokytojai taikė informacines technologijas, nes jų naudojimas yra dar vienas sėkmingas faktorius pamokoje. Naudojant IT rengiama vaizdinė medžiaga pamokoms. Sudaromos sąlygos mokinių informacinių komunikacinių technologijų gebėjimų ugdymui: mokiniai naudodamiesi IT atlieka įvairias užduotis, projektinius darbus. Dažnai pamokos vyko kompiuterių klasėje, organizuotos virtualios pamokos, mokiniai ruošiant namų darbus internetinėse svetainėse gali peržiūrėti vaizdinę pamokos medžiagą pagal pasirinktą temą. Taip pat kartu su mokiniais rengiamos metodinės-informacinės priemonės: mokyklos atributika (vėliavėlės, vimpiliukai, knygų skirtukai, magnetukai ir kt.), kuri dovanojama varžybų, popiečių, edukacinių parodų, kitų renginių metu. Visi mokytojai pamokose taiko informacines technologijas.

**1.4. Mokymosi, psichologinės, socialinės pagalbos teikimas.**

**1.4.1. Konsultacijų besikreipiantiems gabiems ir mokymosi sunkumų turintiems mokiniams teikimas.**

Buvo organizuojamos įvairių dalykų konsultacijos gabiems, mokymosi sunkumų turintiems 1–10 klasių mokiniams ne tik pagal patvirtintą konsultacijų grafiką, bet esant reikalui ir po konkrečios pamokos ar virtuliai. Konsultuoti visi besikreipiantys mokiniai.

**1.4.2. Kompleksinės pagalbos teikimo besikreipiantiems mokiniams tobulinimas.**

Mokykloje teikiama socialinio pedagogo, specialiojo pedagogo, logopedo ir mokytojo padėjėjo pagalba. Kiekvieno mokinio mokymosi pažangą kas trimestrą analizuoja ne tik klasių auklėtojai, pavaduotojas ugdymui, bet ir dalykų mokytojai, veda signalinius trimestrus. Apie atsiradusius mokymosi sunkumus klasės auklėtojas informuoja asmenį, atsakingą už mokymosi pagalbos organizavimą, kuris tariasi su švietimo pagalbos specialistais, mokinio tėvais (globėjais) dėl mokymosi pagalbos suteikimo. Mokyklos Vaiko gerovės komisijoje nurodomi konkretūs siūlymai, rekomendacijos, sprendimai. 12 specialiųjų poreikių turintiems mokiniams buvo pritaikytos įvairių dalykų programos.

Mokymosi pagalba pirmiausia integruojama į mokymo ir mokymosi procesą, kai mokymosi pagalbą mokiniui suteikia jį mokantis mokytojas, pritaikydamas Vaiko gerovės komisijos rekomenduotas mokymo(si) priemones bei metodikas. Mokymosi pagalbą atskirais atvejais teikia švietimo pagalbos specialistai. Buvo sudarytos sąlygos mokiniams gauti individualią psichologinę pagalbą VšĮ Lazdijų švietimo centre. Mokymosi pagalba teikiama dalykinių konsultacijų metu.

Vaiko gerovės komisija yra nuolat veikianti. Pagal poreikį organizuojami pasitarimai, posėdžiai, kuriuose aptariama bendra situacija mokykloje, nagrinėjami atskiri atvejai, priimami veiksmai ir sprendimai. Esant reikalui tarpininkaujama su VšĮ Lazdijų švietimo centro specialistais dėl mokiniams, jų tėvams ar mokyklos darbuotojams pagalbos suteikimo įvykus krizinėms situacijoms. Visiems besikreipusiems mokiniams buvo sudarytos galimybės mokykliniu autobusu nuvykti į minėtą tarnybą ir gauti psichologo ar kito specialisto pagalbą.

**2 tikslas. Socialinės partnerystės tarp klasės auklėtojų, mokytojų, tėvų ir socialinę bei psichologinę pagalbą teikiančių specialistų tobulinimas.**

**2.1. Palankių sąlygų vaikų socializacijai ir bendruomenės narių bendradarbiavimui sudarymas.**

**2.1.1. Mokinių užimtumo didinimas.**

Mokykloje vyksta 12 neformalaus švietimo grupių užsiėmimai, juose dalyvauja 96,92 % mokinių. 11 mokinių lanko Lazdijų meno mokyklos dailės skyrių Krosnos mokykloje.

**2.1.2. Prevencinių programų, projektų vykdymas.**

Mokykloje vykdomi 8 ilgalaikiai socialiniai, prevenciniai projektai: „Visi kartu“, „Sportinio inventoriaus įsigijimas Kūno rengybos oazei“, „PATRAKUSIŲ KARTŲ OLIMPAS 2“ „LADYGOLAS“, „GOLAS“, „NAKTINĖS PERSONOS“, „Aktyvi ir sveika Krosnos mokyklos bendruomenė“, „Lyderių laikas 3“.

**2.2. Pedagogų ir tėvų bendradarbiavimas skatinant vaiko pasiekimus ir jų vertinimą.**

**2.2.1. Mokyklos pagalba tėvams tobulinant vaikų ugdymo įgūdžius.**

Apie mokinių pasiekimus ir pažangą tėvus informuoja klasių vadovai. Po kiekvieno trimestro tėvams išsiunčiami direktoriaus pasirašyti laiškai, kuriuose pateikiama lyginamoji pažymių analizė, mokinių dalyvavimas popamokinėje veikloje, netradiciniuose renginiuose, konkursuose, olimpiadose, varžybose, ekskursijose. Organizuojami tėvų susirinkimai pasibaigus trimestrams, bendri renginiai (pvz., „Patrakusių kartų olimpas 2“, „Tau, mamyte“). VšĮ Lazdijų švietimo centro psichologas skaitė paskaitą tėvams „Kaip susikalbėti su vaikais?“.

Mokiniams, jų tėvams (globėjams) žinios apie mokyklos veiklą skelbiamos žiniasklaidoje, interneto tinklapyje http://www.krosnosmokykla.lt, individualiai, tėvų susirinkimų metu, per elektroninio dienyno sistemą.

**2.2.2. Tėvų savanoriškos veiklos mokykloje skatinimas.**

Mokykloje organizuojamos mokinių tėvų (globėjų) apklausos: „Mokyklos veiklos kokybės vertinimas ir tobulinimas“, „Pagalba mokiniui“, „Mokyklos mikroklimatas“ ir kt. Gauti duomenys analizuojami, ieškoma bendrų sprendimų, koreguojamas ugdymo procesas, atsižvelgiant į tėvų pareikštą nuomonę, pageidavimus. Tris užsiėmimus mokiniams vedė mamos: „Tarp mūsų mergaičių“, „Knygų pasaulyje“, „Žirgas lietuvio gyvenime“.

**2.3. Socialinės partnerystės plėtra.**

**2.3.1. Pilietinių iniciatyvų skatinimas.**

Visi mokiniai dalyvavo pilietinėse akcijose, renginiuose (pvz.: „Atmintis gyva“, Vasario 16-osios, Kovo 11-osios renginiai, Kalniškės mūšio metinių minėjimas; Adolfo Ramanausko-Vanago 61-ųjų žūties metinių minėjimas, Lietuvos kariuomenės dienos minėjimas Seirijuose, susitikimas su „Misija Sibiras 2018“ dalyviu A. Urbonu ir kt.).

**2.3.2. Bendrų renginių su socialiniais partneriais organizavimas.**

Mokyklos sveikatos priežiūros specialistas veda užsiėmimus visų klasių mokiniams. Jauniesiems mokyklos šauliams skaito paskaitas, veda užsiėmimus KASP 1-osios rinktinės karininkai. Saugaus eismo pamokėles 1–4 klasių mokiniams vedė Alytaus apskrities vyriausiojo policijos komisariato Lazdijų rajono policijos komisariato veiklos skyriaus vyriausioji tyrėja. 5–8 klasių mokiniams užsiėmimus vedė Lazdijų priešgaisrinės gelbėjimo tarnybos darbuotojai. Vyko mokyklos bendruomenei skirtas renginys „Patrakusių kartų Olimpas 2“.

**3 tikslas. Mokyklos aplinkos kūrimas, materialinės bazės gerinimas.**

**3.1. Ugdymo proceso modernizavimas.**

**3.1.1. Kabinetų modernizavimas ir aprūpinimas šiuolaikinėmis mokymo priemonėmis.**

2018 m. iš sutaupytų mokymo lėšų, futbolo žaidimų stalas, sportinis inventorius, mokymo priemonės geografijos, istorijos, anglų k., dailės ir technologijų dalykų pamokoms.

**3.1.2. IKT bazės atnaujinimas.**

Visi mokytojai aprūpinti nešiojamais kompiuteriais. Visuose kabinetuose bei bibliotekoje veikia interneto ryšys. Sudarytos sąlygos dirbti informacinių technologijų kabinete įvairių dalykų mokytojams pagal grafiką. Kiekvienas dalyko mokytojas turi kompiuterizuotą darbo vietą kabinete. Įsigyti 6 kompiuteriai, 1 Sony kolonėlė pradinių klasių kabinetams.

**3.2. Estetiškos, patrauklios ir saugios mokyklos aplinkos kūrimas.**

**3.2.1. Išorės ir vidaus mokyklos erdvių, edukacinių kampelių įrengimas, atnaujinimas.**

Pastatyti mokyklos kieme 3 vėliavų stiebai, pakeistos mokyklos kabinetų durys, LED lempos klasėse ir koridoriuje, linoleumas II aukšto koridoriuje.

**3.2.2. Vaizdo stebėjimo sistemos įrengimas.**

Įrengtos dvi vaizdo stebėjimo kameros mokyklos išorėje.

**II. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |
| --- | --- | --- |
| **Eil. Nr.** | **Tikslas** | **Tikslo pasiekimo vertinimo kriterijus, mato vienetas ir reikšmė** |
| **1.** | **Ugdymo(si) kokybės gerinimas.** | **Planuota** | **Įvykdyta** |
| 23 % padidės mokinių individuali pažanga.1 % pagerės bendras mokinių pasiekimų vidurkis.≥ 3 % 1–10 klasių mokinių mokslo metus baigs aukštesniuoju lygiu.Nacionalinių mokinių pasiekimų patikrinimų ir PUPP aukštesniuoju ir pagrindiniu lygiu bus ≥ 73 %.100 % mokinių ir mokytojų pagal poreikį bus suteikta įvairiapusė savalaikė pagalba.100 % mokytojų kels kvalifikaciją dalyvaudami seminaruose, kursuose. | 23 % padidėjo mokinių individuali pažanga.1 % pagerėjo bendras mokinių pasiekimų vidurkis.3 % 1–10 klasių mokinių mokslo metus baigė aukštesniuoju lygiu.PUPP, NMPP aukščiausią ir pagrindinį lygį praėjusiais mokslo metais pasiekė 66, 27 % mokinių. Planuoto rezultato nepasiekta dėl to, nes net trys mokiniai PUPP matematikos įvertinti neigiamai. 100 % mokinių ir mokytojų pagal poreikį suteikta įvairiapusė savalaikė pagalba.100 % mokytojų kels kvalifikaciją. |
| **1.1.** | **Uždavinys. Mokinių mokymosi pažangos bei pasiekimų gerinimas.** |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | **Atsakingi vykdytojai** | **Įvykdymo terminas** | **Asignavimai (tūkst. Eur)** |
| **Planuota** | **Įvykdyta** | **Numatyta data** | **Faktinė data** | **Patvirtinti** | **Panaudoti** |
| 1.1.1 | Mokinių individualiospažangos stebėsena, aptarimas ir rezultatų panaudojimas ugdymo procese. | 23 % mokinių padarys pažangą. | 23 % mokinių padarė pažangą. | Direktoriaus pavaduotojas ugdymui, klasės auklėtojai | 2018 | 2018 | Asignavimai darbo užmokesčiui | Asignavimai darbo užmokesčiui |
| 1.1.2. | Išsami mokinių pasiekimų, patikrinimų analizė (Nacionaliniai patikrinimai, PUPP), rezultatų panaudojimas veiklos planavimui ir tobulinimui. | ≥ 73 mokinių PUPP, NMPP pasieks aukščiausią ir pagrindinį lygį. | PUPP, NMPP aukščiausią ir pagrindinį lygį praėjusiais mokslo metais pasiekė 66,27 % mokinių. Planuoto rezultato (≥ 73 %) nepasiekta, nes net trys mokiniai PUPP matematikos įvertinti neigiamai. | Direktoriaus pavaduotojas ugdymui, dalykų mokytojai | 2018 | 2018 | Asignavimai darbo užmokesčiui | Asignavimai darbo užmokesčiui |
| 1.1.3. | Mokinių dalyvavimas konkursuose, olimpiadose, renginiuose, varžybose. | Užims ≥ 25 prizines vietas. | Pelnytos net 27 prizinės vietos olimpiadose, konkursuose ir varžybose: rajone – 21, apskrityje – 1, respublikoje – 5.  | Dalykų mokytojai, neformaliojo švietimo grupių vadovai | 2018 | 2018 | Mokymo lėšos mokinių dalyvavimui konkursuose, olimpiadose,renginiuose,varžybose | Mokymo lėšos mokinių dalyvavimui konkursuose, olimpiadose,renginiuose,varžybose |
| **1.2.** | **Uždavinys. Mokytojų kompetencijos tobulinimas.** |
| 1.2.1. | Kryptingos mokytojų kvalifikacijos tobulinimo skatinimas dalyvaujant seminaruose, kursuose. | 100 % pedagoginių darbuotojų tobulins kvalifikaciją. | 100 % pedagoginių darbuotojų tobulino kvalifikaciją. | Administracija, dalykų mokytojai | 2018 | 2018 | Asignavimai darbo užmokesčiui | Asignavimai darbo užmokesčiui |
| **1.3.** | **Uždavinys. Ugdymo turinio perteikimas taikant mokymo(si) ir ugdymo(si) metodus, formas, skatinančias mokinių mokymosi motyvaciją.** |
| 1.3.1. | Pamokų vedimas netradicinėse edukacinėse aplinkose. | Kiekvieno mokomojo dalyko bus vesta 10 pamokų netradicinėse edukacinėse aplinkose. | Kiekvieno mokomojo dalyko buvo vesta 11 % pamokų netradicinėse edukacinėse aplinkose. | Dalykų mokytojai | 2018 | 2018 | Mokymo lėšos pamokų vedimui netradicinėse edukacinėse aplinkose | Mokymo lėšos pamokų vedimui netradicinėse edukacinėse aplinkose |
| 1.3.2. | Tarpdalykinės integracijos tobulinimas. | Bus vesta 10 % integruotų pamokų. | Vesta 12 % integruotų pamokų. | Dalykų mokytojai | 2018 | 2018 | Mokymo lėšos integruotų pamokų vedimui | Mokymo lėšos integruotų pamokų vedimui |
| 1.3.3. | Informacinių technologijų taikymas. | 65 % pamokų bus taikomos informacinės technologijos. | Visi mokytojai pamokose taikė informacines technologijas. | Dalykų mokytojai | 2018 | 2018 | Mokymo lėšos informacinių technologijų taikymui pamokose | Mokymo lėšos informacinių technologijų taikymui pamokose |
| **1.4.** | **Uždavinys. Mokymosi, psichologinės, socialinės pagalbos teikimas.** |
| 1.4.1. | Konsultacijų besikreipiantiems gabiems ir mokymosi sunkumų turintiems mokiniams teikimas. | Bus 100 % konsultuojamų vaikų. | Konsultuoti visi besikreipę mokiniai. | Dalykų mokytojai | 2018 | 2018 | Asignavimai darbo užmokesčiui | Asignavimai darbo užmokesčiui |
| 1.4.2. | Kompleksinės pagalbos teikimo besikreipiantiems mokiniams tobulinimas. | 100 % mokinių bus suteikta psichologo ar kito specialisto pagalba. | 100 % besikreipusiems mokiniams buvo suteikta psichologo ar kito specialisto pagalba. | Vaiko gerovės komisijos pirmininkas | 2018 | 2018 | Mokymo lėšos kompleksinės pagalbos mokiniams teikimui | Mokymo lėšos kompleksinės pagalbos mokiniams teikimui |
| **2.** | **Tikslas. Socialinės partnerystės tarp klasės auklėtojų, mokytojų, tėvų ir socialinę bei psichologinę pagalbą teikiančių specialistų tobulinimas.** | **Planuota** | **Įvykdyta** |
| ≥ 100 % mokinių ir mokytojų bus įtraukti į pilietinę, prevencinę veiklą.≥ 90 % mokinių dalyvaus neformaliajame švietime.Į mokyklos veiklą (renginiai, savanorystė ir kita) įsitrauks 50 % tėvų. | 100 % mokinių ir mokytojų buvo įtraukti į pilietinę, prevencinę veiklą.98,44 % mokinių dalyvavo neformaliajame švietime.Į mokyklos veiklą (renginiai, savanorystė ir kita) įsitraukė 53 % tėvų. |
| **2.1.** | **Uždavinys. Palankių sąlygų vaikų socializacijai ir bendruomenės narių bendradarbiavimui sudarymas** |
| 2.1.1. | Mokinių užimtumo didinimas. | Bus pasiūlyta mokiniams 12 popamokinių veiklų. | Mokykloje vyko 12 neformalaus švietimo grupių užsiėmimai. | Direktoriaus pavaduotojas ugdymui | 2018 | 2018 | Mokymo lėšos neformaliam švietimui | Mokymo lėšos neformaliam švietimui |
| 2.1.2. | Prevencinių programų, projektų vykdymas. | Bus dalyvauta 2 prevencinėse programose, projektuose. | Mokykloje vykdyti 8 ilgalaikiai socialiniai, prevenciniai projektai. | Socialinis pedagogas | 2018 | 2018 | Projektų lėšos prevencinėms programoms | Projektų lėšos prevencinėms programoms |
| **2.2.** | **Uždavinys. Pedagogų ir tėvų bendradarbiavimas skatinant vaiko pasiekimus ir jų vertinimą.** |
| 2.2.1. | Mokyklos pagalba tėvams tobulinant vaikų ugdymo įgūdžius. | ≥ 2 užsiėmimai, skirti tėvams. | Vyko 4 tėvams skirti užsiėmimai. | Vaiko gerovės komisijos pirmininkas | 2018 | 2018 | 0 | 0 |
| 2.2.2. | Tėvų savanoriškos veiklos mokykloje skatinimas. | ≥ 2 tėvų vestos veiklos. | Tris užsiėmimus mokiniams vedė mamos. | Direktoriaus pavaduotojas ugdymui | 2018 | 2018 | 0 | 0 |
| **2.3.** | **Uždavinys. Socialinės partnerystės plėtra.** |
| 2.3.1. | Pilietinių iniciatyvų skatinimas. | 100 % mokinių dalyvaus pilietinėse akcijose, konkursuose. | 100 % mokinių, dalyvavo pilietinėse akcijose, konkursuose. | Direktoriaus pavaduotojas ugdymui | 2018 | 2018 | Asignavimai darbo užmokesčiui | Asignavimai darbo užmokesčiui |
| 2.3.2. | Bendrų renginių su socialiniais partneriais organizavimas. | ≥ 2 bendri renginiai, įtraukiant socialinius partnerius. | Vyko 7 renginiai su socialiniais partneriais.  | Socialinis pedagogas | 2018 | 2018 | Asignavimai darbo užmokesčiui | Asignavimai darbo užmokesčiui |
| **3.** | **Mokyklos aplinkos kūrimas, materialinės bazės gerinimas.** | **Planuota** | **Įvykdyta** |
| 10 % atnaujinta kompiuterių, kitų techninių, informacinių priemonių.Neformaliai veiklai skirtos vietos sukūrimas, atnaujinimas.Mokykloje įrengta vaizdo stebėjimo kamerų sistema. | Atnaujinta 12 % kompiuterių, kitų techninių, informacinių priemonių.Atnaujintas II aukšto koridorius.Mokykloje įrengta vaizdo stebėjimo kamerų sistema (2 kameros) mokyklos išorėje. |
| **3.1.** | **Uždavinys. Ugdymo proceso modernizavimas.** |
| 3.1.1. | Kabinetų modernizavimas ir aprūpinimas šiuolaikinėmis mokymo priemonėmis. | 1 atnaujintas kabinetas. | Įsigytas futbolo žaidimų stalas, sportinis inventorius, mokymo priemonės geografijos, istorijos, anglų k., dailės ir technologijų dalykų pamokoms. | Direktorius, IKT specialistas | 2018 | 2018 | 1,0 | 1,0 |
| 3.1.2. | IKT bazės atnaujinimas. | 7 atnaujinti kompiuteriai. | Įsigyti 6 kompiuteriai, 1 Sony kolonėlė pradinių klasių kabinetams. | Direktorius, IKT specialistas | 2018 | 2018 | 3,2 | 3,2 |
| **3.2.** | **Uždavinys. Estetiškos, patrauklios ir saugios mokyklos aplinkos kūrimas.** |
| 3.2.1. | Išorės ir vidaus mokyklos erdvių, edukacinių kampelių įrengimas, atnaujinimas. | Atnaujinta 1 išorės, vidaus erdvė. | Pastatyti mokyklos kieme 3 vėliavų stiebai, pakeistos mokyklos kabinetų durys, LED lempos klasėse ir koridoriuje, linoleumas II aukšto koridoriuje. | Direktoriaus pavaduotojas ūkio reikalams, Mokyklos taryba | 2018 | 2018 | 11,6 | 11,6 |
| 3.2.1. | Vaizdo stebėjimo sistemos įrengimas. | Bus įrengta vaizdo stebėjimo sistema. | Įrengtos dvi vaizdo stebėjimo kameros mokyklos išorėje. | Mokyklos taryba, administracija | 2018 | 2018 | 0,5 | 0,5 |
| IŠ VISO: | Mokymo lėšos:225 758,00Biudžeto lėšos:132 165,00Iš viso:357 923,00 | Mokymo lėšos:225 758,00Biudžeto lėšos:132 165,00Iš viso:357 923,00 |

\_\_\_\_\_\_\_\_\_\_\_\_\_\_\_\_\_\_\_\_\_\_